**Icoana ta târzie**

*Necorupb*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu lungile ecouri rămase agățate

pe dorurile mute, venite din trecut,

aud și glasul vostru, iubite neuitate,

rămase-n amintire pe brâuri de sărut.

La ora neuitării, tăcerea trecătoare,

ce-mi mângâie odihna la orele târzii,

se rupe dintr-odată și-n suflet reapare

icoana unei muze cu false fantezii.

Să fii chiar tu aceea, venită fără veste,

în pragul înserării, din toate câte-au fost?

O, nicidecum, iubito, eu tainica poveste

o știu dintotdeauna aproape pe de rost.

De ai fi fost aceea, icoana ta târzie

mi-ar fi adus în cuget un dor neistovit,

ca-n lunga așteptare venirea ta să fie

lumina împăcării căzută din zenit.